รักษาเองที่บ้าน บริหารแขนส่วนปลาย ไปตรวจรักษากับคุณหมอ
R.I.C.E. ย่อมาจาก Rest (พักแขน), Ice (ใช้น้ำแข็ง), Compression (ประคบเย็น) และ Elevation (ยกแขนสูง) 4 คำจำง่ายแบบนี้แหละ หลักในการรักษาตัวจากโรคเอ็นปลายแขนอักเสบที่คุณต้องปฏิบัติเป็นประจำทุกวันเพื่อให้เห็นผลที่สุด การพักอย่าเพิ่งใช้กล้ามเนื้อส่วนที่เอ็นอักเสบนั้นสำคัญมากเวลาดูแลรักษาโรคนี้ โดยเฉพาะพวกนักกีฬา ถ้าใครเป็นนักกีฬาแล้วดื้อ ฝืนใช้อวัยวะส่วนนั้นต่อโดยไม่ใส่ใจอาการเจ็บปวดที่เอ็น ก็เสี่ยงทำโรคลุกลามจากอาการอักเสบเฉียบพลันกลายเป็นอักเสบแบบเรื้อรังไป ทีนี้ล่ะรักษากันนานเลย  อย่าเพิ่งเล่นกีฬาหรือออกแรง ห้ามฝืนหรือคิดว่าเจ็บนิดเดียวไม่เป็นไรเด็ดขาด แต่คนที่เอ็นปลายแขนอักเสบก็ยังทำกิจกรรมเล็กๆ น้อยๆ ได้ เพราะถ้าอยู่เฉยๆ ไม่ทำอะไรเลย ระวังกล้ามเนื้อส่วนนั้นจะยึดเอา ให้เลือกทำเฉพาะกิจกรรมเบาๆ อย่างว่ายน้ำหรือยืดเส้น กล้ามเนื้อจะได้เคลื่อนไหวบ้างโดยที่ไม่รับหน้าที่หนักหรือใช้มากไป เอาผ้าห่อถุงน้ำแข็งแล้วใช้ประคบ หรือจะเอาน้ำแข็งมานวดวนโดยตรงก็ได้ ไม่ก็เอาน้ำแข็งเทใส่น้ำในอ่างแล้วลงไปแช่ได้เลย วิธีทั้งหมดนี้จะช่วยลดปวด บวม กล้ามเนื้อเกร็งได้  วิธีนวดด้วยน้ำแข็งง่ายๆ คือเอาน้ำใส่ถ้วยพลาสติกแล้วไปแช่ช่องฟรีซ เวลาประคบหรือนวดก็ถือตรงถ้วย หันด้านที่เป็นน้ำแข็งลงแนบผิวตรงแขนส่วนปลายโดยตรง หรือจะใช้เจลแพ็ค หรือถุงผักแช่แข็งก็ได้ อย่างถุงถั่วลันเตา เป็นต้น ถ้าปล่อยให้บวมนานๆ อาจทำให้ข้อที่บาดเจ็บขยับเขยื้อนไม่ได้ ให้ใช้ผ้าหรือผ้ายืดพันแผล (หาซื้อได้ตามร้านขายยาทั่วไป) มาพันรอบแขนที่อักเสบให้กระชับ จนกว่าจะบวมน้อยลง การยกแขนสูงช่วยลดปวดลดบวมได้ ให้คุณยกแขนข้างที่เป็นสูงกว่าหัวใจ โดยวางไว้บนเก้าอี้หรือหมอนที่ซ้อนกันให้หนาๆ ก็ได้ ไอบูโพรเฟน แอสไพริน หรือยาแก้อักเสบอื่นๆ จะช่วยลดอาการปวดบวมชั่วคราวได้ (ประมาณ 5 - 7 วัน)  ไอบูโพรเฟน (Advil, Motrin) นั้นเป็นยาแก้ปวดแก้อักเสบที่เห็นผลดีมาก ปกติให้กินครั้งละ 2 เม็ด ทุก 4 - 6 ชั่วโมง นาพรอกเซนโซเดียม (Aleve) ก็เป็นยาแก้อักเสบที่แนะนำอีกตัว ให้คุณกินทุก 12 ชั่วโมง จนกว่าจะลดปวดลดบวมได้ อะเซตามิโนเฟน (Tylenol) ก็เป็นยาแก้ปวดอีกตัวที่ช่วยบรรเทาอาการเจ็บปวดเพราะเอ็นแขนส่วนปลายอักเสบได้ การบริหารยืดเส้นเป็นวิธีสร้างเสริมความแข็งแรงให้กล้ามเนื้อปลายแขนได้ดี แถมยังช่วยลดปวดคลายอาการตึงเกร็ง ถ้าคุณหมั่นยืดเส้นและเล่นเวท (เบาๆ) เป็นประจำ ก็จะช่วยบรรเทาอาการเอ็นปลายแขนอักเสบได้ กล้ามเนื้อ extensor หรือ tricep ทำให้คุณยืดหรืองอข้อมือได้ และสำคัญมากถ้าคุณอยากมีกล้ามเนื้อปลายแขนที่แข็งแรง  นั่งที่เก้าอี้แล้ววางศอกราบไปบนโต๊ะหรือพื้นผิวเรียบ ยืดแขนให้สุด ให้ข้อมือยืดไปเกินขอบโต๊ะ ใช้มืออีกข้างจับให้ข้อมือของคุณงอลง ให้คุณรู้สึกตึงๆ บนท่อนแขนกับหลังมือที่งอลงของคุณ ยืดเส้นค้างไว้ 15 วินาที แล้วทำซ้ำข้างละ 2 - 3 ครั้ง คุณจะยืดเส้นแบบนี้ตอนยืนก็ได้ หรือตอนกำลังวิ่งเหยาะๆ บนลู่วิ่งหรืออยู่กับที่ มีกล้ามเนื้อส่วนที่ทำให้คุณยืดหรือขยับเขยื้อนข้อมือได้อยู่  ให้คุณนั่งที่เก้าอี้แล้ววางศอกราบไปบนโต๊ะหรือพื้นผิวเรียบ หงายมือแล้วยืดแขนให้สุด ข้อมือควรจะยืดไปเกินขอบโต๊ะ ใช้มืออีกข้างจับข้อมือให้หักลงเพื่อยืดกล้ามเนื้อปลายแขนส่วน flexors ยืดเส้นค้างไว้ 15 วินาที แล้วทำซ้ำข้างละ 2 - 3 ครั้ง คุณจะยืดเส้นแบบนี้ตอนยืนก็ได้ หรือตอนกำลังวิ่งเหยาะๆ บนลู่วิ่งหรืออยู่กับที่ ให้ยืดเส้น (stretching) ก่อนเสมอ แล้วค่อยเล่นเวท โดยใช้น้ำหนักประมาณ 0.2 กก. หรือไม่เกิน 0.5 กก. หรือง่ายกว่านั้นก็คือใช้กระป๋องซุปหรือค้อนยางแทนก็ได้  นั่งที่เก้าอี้แล้ววางแขนราบไปบนโต๊ะหรือพื้นผิวเรียบ ข้อมือควรจะยืดไปเกินขอบโต๊ะ คว่ำมือแล้วยืดแขนให้สุด ถือเวทแล้วงอข้อมือขึ้น งอค้างไว้ 2 วินาทีแล้วค่อยๆ เอาลง ทำรอบละ 30 - 50 ครั้ง 2 รอบต่อวัน แต่ถ้าตอนทำแล้วเกิดเจ็บขึ้นมา ให้ลดจำนวนครั้งต่อวันลง โดยใช้น้ำหนักประมาณ 0.2 กก. หรือไม่เกิน 0.5 กก.  นั่งที่เก้าอี้แล้ววางแขนราบไปบนโต๊ะหรือพื้นผิวเรียบ ข้อมือควรจะยืดไปเกินขอบโต๊ะ หงายมือแล้วยืดแขนให้สุด ถือเวทแล้วงอข้อมือขึ้น งอค้างไว้ 2 วินาทีแล้วค่อยๆ เอาลง ทำรอบละ 30 - 50 ครั้ง 2 รอบต่อวัน แต่ถ้าตอนทำแล้วเกิดเจ็บขึ้นมา ให้ลดจำนวนครั้งต่อวันลง เป็นกล้ามเนื้อส่วนที่ทำให้คุณขยับข้อมือไปทางซ้ายขวาได้ ให้ใช้น้ำหนักประมาณ 0.2 กก. หรือไม่เกิน 0.5 กก.  ถือเวทแบบคว่ำมือลง ขยับข้อมือให้งอขึ้นลง เหมือนใช้กำปั้นที่คว่ำลงของคุณเป็นค้อนตอกตะปู ขยับบริหารเฉพาะตรงข้อมือเท่านั้น อย่าไปขยับที่ข้อศอกหรือหัวไหล่ ทำรอบละ 30 - 50 ครั้ง 2 รอบต่อวัน แต่ถ้าตอนทำแล้วเกิดเจ็บขึ้นมา ให้ลดจำนวนครั้งต่อวันลง เป็นกล้ามเนื้อที่ทำให้คุณหมุนมือได้  ถือเวทแบบหงายมือขึ้น โดยใช้น้ำหนักประมาณ 0.2 กก. หรือไม่เกิน 0.5 กก. หมุนข้อมือเข้าจนสุด แล้วค้างไว้ 2 วินาที หมุนข้อมือออกจนสุด แล้วค้างไว้ 2 วินาที ทำซ้ำไม่เกิน 50 ครั้ง ถ้าเจ็บให้ลดจำนวนครั้งลง ถ้าคุณมีปัญหาร้ายแรงที่ข้อ ปวดมาก บวมแดง หรือขยับข้อไม่ได้ แปลว่าคุณอาจเป็นโรคเอ็นอักเสบขั้นรุนแรง ต้องรีบรักษาอย่างจริงจังแล้วล่ะ  บอกอาการคุณหมอให้ละเอียด รวมถึงระยะเวลาที่เกิดอาการด้วย เช่น “ปวดปลายแขนข้างขวานานเป็น 2 ชั่วโมง” หรือ “ปลายแขนข้างซ้ายบวมตอนเย็นๆ” ถ้าลองรักษาตัวเองด้วยวิธีไหนไปแล้วให้บอกคุณหมอด้วย เล่ากิจวัตรประจำวันให้คุณหมอฟัง เพราะโรคเอ็นอักเสบของคุณอาจเกิดหรือทรุดเพราะทำกิจกรรมบางอย่างซ้ำๆ ถ้าฉีดสเตียรอยด์รอบๆ เอ็นที่อักเสบก็อาจช่วยลดปวดลดบวมได้  แต่ไม่แนะนำให้ใช้วิธีนี้รักษาคนที่เป็นโรคเอ็นอักเสบชนิดเรื้อรังนานเกิน 3 เดือน เพราะการฉีดสเตียรอยด์ซ้ำๆ อาจทำให้เอ็นของคุณหย่อนหรืออ่อนแอ ทีนี้จะเสี่ยงเอ็นฉีกแทน ดังนั้นเลยไม่ค่อยแนะนำให้รักษาด้วย corticosteroids เท่าไหร่ คุณหมออาจแนะนำให้คุณทำกายภาพบำบัดเพื่อรักษาโรคเอ็นปลายแขนอักเสบ นักกายภาพบำบัดจะวางโปรแกรมกำหนดวิธีบริหารที่เน้นการยืดเส้นและเล่นเวทกล้ามเนื้อปลายแขนโดยเฉพาะ  คุณอาจต้องทำกายภาพบำบัดหลายครั้งต่ออาทิตย์ ติดต่อกันหลายเดือน การรักษาหลักๆ ก็คือพักแขน ยืดเส้น แล้วก็เล่นเวทนั่นแหละ อันนี้ก็ต้องแล้วแต่ว่าเอ็นคุณอักเสบมากแค่ไหนและนานเท่าไหร่ ถ้าจำเป็นก็ต้องผ่าตัด โดยเฉพาะในเคสที่เส้นเอ็นฉีกขาดออกจากกระดูก  ถ้าคุณเป็นโรคเอ็นอักเสบแบบเรื้อรัง ก็อาจจำเป็นต้องผ่าตัดแบบ Focused aspiration of scar tissue (FAST) หรือผ่าตัดเล็กเพื่อเอาเนื้อเยื่อที่เสียหายจนกลายเป็นแผลเป็นออก   การผ่าตัดแบบนี้เป็นการผ่าตัดเล็กโดยใช้อัลตร้าซาวด์นำทางแล้วผ่าตัดด้วยอุปกรณ์ขนาดเล็ก โดยมีการใช้ยาชาเฉพาะที่ การผ่าตัดด้วยวิธีนี้ใช้ผ่าเอาเนื้อเยื่อที่เสียหายจนกลายเป็นแผลเป็นออกโดยไม่เป็นอันตรายต่อเนื้อเยื่อของเอ็นโดยรอบ หลังผ่าตัดแบบ FAST ได้ประมาณ 1 - 2 เดือน ผู้ป่วยส่วนใหญ่ก็กลับไปใช้ชีวิตทำกิจวัตรได้ตามเดิมแล้ว
ท่องเอาไว้ว่า R.I.C.E. พักแขน อย่าเพิ่งใช้. เอาน้ำแข็งประคบตรงที่อักเสบนานไม่เกิน 20 นาที ทำซ้ำหลายๆ ครั้งต่อวัน. ประคบเย็นตรงบริเวณที่อักเสบจนกว่าจะเริ่มหายบวม. ยกแขนที่อักเสบให้สูงไว้. กินยาแก้ปวดหรือแก้อักเสบที่มีขายตามร้านขายยา. ยืดกล้ามเนื้อแขนส่วน extensor หรือก็คือ tricep. ยืดกล้ามเนื้อปลายแขนส่วน flexors. เล่นเวทบริหารกล้ามเนื้อปลายแขนส่วน extensor. เล่นเวทบริหารกล้ามเนื้อปลายแขนส่วน flexors. เล่นเวทบริหารกล้ามเนื้อส่วน deviator. เล่นเวทบริหารกล้ามเนื้อส่วน pronator กับ supinator. ถ้าปวดไม่หายหรืออาการลุกลามให้รีบไปหาหมอ. ปรึกษาคุณหมอเรื่องใช้ยา corticosteroids. พิจารณาทำกายภาพบำบัด. ปรึกษาคุณหมอเรื่องการผ่าตัด.
https://www.wikihow.com/Treat-Forearm-Tendonitis https://www.wikihow.com/Treat-Forearm-Tendonitis https://www.wikihow.com/Treat-Forearm-Tendonitis
Using Home Treatment Performing Forearm Stretches Using Medical Treatment